el el el el el el el el el el el el el el el el el la el el el en el en el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Δήμος Δικαίου ήταν ένας από τους τρεις δήμους στους οποίους διαιρούνταν διοικητικά η Κως την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κω. Καταλάμβανε το κεντρικό τμήμα του νησιού και βρισκόταν ανάμεσα στους άλλους δύο δήμους του νησιού, τους δήμους Κω και Ηρακλειδών. Ο δήμος αποτελούνταν από δύο δημοτικά διαμερίσματα και είχε συνολικό πληθυσμό 6.094 κατοίκους. Έδρα του δήμου ήταν το Ζηπάρι.
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Δ.δ. Ασφενδιού [ 3.205 ]
το Ζηπάρι [ 2.355 ]
ο Άγιος Δημήτριος [ 1 ]
το Ασφενδιού [ 96 ]
το Λαγούδι-Ζια [ 200 ]
ο Λινοπότης [ 327 ]
το Τιγκάκι [ 226 ]
Δ.δ. Πυλίου [ 2.889 ]
το Πυλίον [ 2.431 ]
το Μαρμάρι [ 458 ]
Ο Βασίλειος Χατζηγιακουμής διατέλεσε δήμαρχος από το 1999 ως το 2002, έχοντας εκλεγεί για πρώτη φορά το 1998 με ποσοστό 76% και επανεξελέγη το 2002 με ποσοστό 100% (ως ο μοναδικός υποψήφιος) . Τελευταίος δήμαρχος εξελέγη το 2006 με ποσοστό 50,1% ο Μιχαήλ Χατζηκαλύμνιος, επικρατώντας του Χατζηγιακουμή, ο οποίος συγκέντρωσε ποσοστό 49,82%.[1]
Ο Δήμος Δικαίου είχε διδυμοποιηθεί με τα Πάνω Πολεμίδια στις 26 Αυγούστου 2006.[2] Μετά την κατάργηση του Δήμου Δικαίου και τη δημιουργία του νέου δήμου Κω, η διδυμοποίηση ισχύει για τον δήμο Κω.[3][4]
↑ «Δημοτικές εκλογές- ΕΕΤΑΑ, αποτελέσματα εκλογών». www.eetaa.gr. Ανακτήθηκε στις 28 Δεκεμβρίου 2020.
↑ «Διδυμοποιήσεις». www.panopolemidia.org. Αρχειοθετήθηκε από το πρωτότυπο στις 27 Μαΐου 2017. Ανακτήθηκε στις 27 Μαΐου 2017.
↑ «Η αποστολή από τα Πάνω Πολεμίδια Κύπρου στον Δήμο της Κω». 2016-08-24. Αρχειοθετήθηκε από το πρωτότυπο στις 2018-06-29. https://archive.today/20180629005406/http://kostoday.com/%CF%84%CE%BF%CF%80%CE%B9%CE%BA%CE%AC/i-apostoli-apo-ta-pano-polemidia-kyproy-ston-dimo-tis-ko-vinteo-2. Ανακτήθηκε στις 2018-06-29.
↑ «Ανακοινώσεις». www.panopolemidia.org. Αρχειοθετήθηκε από το πρωτότυπο στις 29 Ιουνίου 2018. Ανακτήθηκε στις 29 Ιουνίου 2018.